Diari Oficial de la Generalitat Valenciana


Sumari del DOGV 6497, del 07-04-2011 (2011/4032)

Subhasta de béns immobles a Xàtiva.
-----------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4032


Organisme emissor
:   Notaria de Francisco Javier Martínez Laburta

Tipus de document
:   Subhasta

Subhasta de béns immobles a Xàtiva. [2011/4032]  
Francisco Javier Martínez Laburta, notari del Col·legi de València, amb residència a Xàtiva, faig saber:  
Que en la meua notaria, sítia a Xàtiva, plaça de la Bassa, número 7, es tramita venda extrajudicial, conforme a l'article 129 de la Llei Hipotecària, de les següents finques hipotecades:  
1. Urbana. Habitatge situat en la tercera planta elevada a l'esquerra de l'edifici, mirant la fatxada, assenyalada amb el número 1 del carrer Porta de Sant Jordi de Xàtiva. A la seua porta d'accés en l'escala correspon en número 6. És habitatge de renda limitada subvencionada tipus R. Ocupa una superfície útil de seixanta-un metres, noranta-huit decímetres quadrats, i està distribuïda en vestíbul menjador, cuina, lavabo i tres dormitoris. Limita a l'esquerra i d'esquenes, amb els parts generals de l'edifici; i a la dreta, amb l'habitatge 7, situat en la mateixa planta en part mitjançant buit d'escala.  
Té el seu accés pel portal en Porta de Sant Jordi, 3.  
Inscripció: Registre de la Propietat de Xàtiva 2, tom 412, llibre 133, foli 39, finca 13.653.  
2. Urbana. Número 3, lletra B. Local comercial siti en la planta baixa, a la dreta mirant la fatxada principal, i amb accés directe i independent a través d'una porta que obri al carrer d'Abu Masaifa, número 16. Té una superfície construïda de seixanta-nou metres i huit decímetres quadrats, i útil de cinquanta-sis metres i noranta-sis decímetres quadrats, i limita: front, amb el carrer d'Abu Masaifa; dreta, amb el carrer de Gabriel Miró; esquerra, amb vestíbul i arrancada d'escala i local número 2; i esquenes, local número 3, lletra A.  
Forma part integrant, en règim de propietat horitzontal, d'un edifici siti a Xàtiva, amb fatxada principal al carrer d'Abu Masaifa, número 16.  
Inscripció. Registre de la Propietat de Xàtiva 2, tom 1063, llibre 409, foli 59, finca 23.202.  
Atés que pertoca la subhasta de les finques, es fan saber les condicions d'aquesta:  
Tindrà lloc en la meua notaria. La primera subhasta, el dia 10 de maig de 2011, a les 10.30 hores; el tipus base per a la finca registral número 13.653 és de cent vint-i-tres mil cent trenta-huit euros amb cinquanta-set cèntims (123.138,57 €) i el tipus base per a la finca registral número 23.202, de dos-cents vint-i-nou mil trenta-un euros (229.031,00 €); si no hi ha postor o si resulta fallida, la segona subhasta, el dia 7 de juny de 2011, a les 10.30 hores, el tipus de la qual serà el 75% de la primera; en els mateixos casos, la tercera subhasta, el dia 5 de juliol de 2011, sense subjecció a tipus; i si hi haguera pluralitat de millores en la tercera subhasta, la licitació entre millorants i el millor postor, el dia 12 de juliol de 2011, a les 10.30 hores.  
La documentació i certificació del registre a què es refereixen els articles 236.a i 236.b del Reglament Hipotecari, es poden consultar a la notaria, de dilluns a divendres de 09.00 a 13.00 hores. S'entendrà que tots els licitadors accepten com a suficient la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, mitjançant un xec bancari a nom del notari. Podran fer-se postures per escrit en plec tancat, que acompanyen el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
Xàtiva, 23 de març de 2011.- El notari: Francisco Javier Martínez Laburta.